CELEX: 32017R0226
Language: lv
Date: 2017-02-07 00:00:00
Title: Komisijas Īstenošanas regula (ES) 2017/226 (2017. gada 7. februāris) par atsevišķu preču klasifikāciju kombinētajā nomenklatūrā

10.2.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 35/3
               
            KOMISIJAS ĪSTENOŠANAS REGULA (ES) 2017/226
      (2017. gada 7. februāris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 7. februārī
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektorāta
            
            
               ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija
                     (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Rotaļlietas, kuras iepakotas kopā mazumtirdzniecībai un sastāv no:
                     
                                 —
                              
                              
                                 ar baterijām darbināmas lokomotīves un vagona, no plastmasas,
                              
                           
                                 —
                              
                              
                                 koka sliedēm,
                              
                           
                                 —
                              
                              
                                 ceļa zīmēm, automašīnām, cilvēku figūrām, dzīvniekiem, kokiem u. c.
                              
                           Sk. attēlu (*1).
                  
                  
                     9503 00 70 
                  
                  
                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 9503 00  un 9503 00 70  formulējumu.
                     Klasifikācija ar KN kodu 9503 00 30  pie elektriskajiem rotaļu vilcieniem ar sliedēm, signāliem un citiem piederumiem nav iespējama, jo komplektā ir arī citas koka un plastmasas rotaļlietas, piemēram, ceļazīmes, automašīnas, cilvēku figūras, dzīvnieki, koki u. c., kas pašas par sevi ir rotaļlietas. Minētās rotaļlietas nav tieši saistītas ar elektrisko vilcienu un sliedēm kā dzelzceļa stacija, dzelzceļa pārbrauktuve vai dzelzceļa tilts un tātad nav uzskatāmas par elektriskā vilciena piederumiem (sk. arī Harmonizētās sistēmas skaidrojumu par pozīciju 9503 , (D) (iv)).
                     Rotaļlietu “komplekts”, kas sastāv no dažādiem izstrādājumiem, kas paredzēti bērnu vai pieaugušo izklaidei, ir iepakoti kopā un paredzēti mazumtirdzniecībai (sk. arī Harmonizētās sistēmas skaidrojumu par 95. nodaļu, vispārīgās piezīmes un skaidrojumu par KN kodu 9503 00 70 ).
                     Tāpēc izstrādājums ir klasificējams ar KN kodu 9503 00 70  pie citādām rotaļlietām komplektos.
                  
               
            (*1)  Attēls pievienots tikai informācijai.